पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में चुनाव प्रक्रिया पूरी होने के बाद लगातार जारी हिंसा को लेकर भारतीय जनता पार्टी के पदाधिकारियों- कार्यकर्ताओं ने गहरी नाराजगी जाहिर की है। कोरोना से बचाव के मद्देनजर जारी स्वास्थ्य सुरक्षा सप्ताह को ध्यान में रखते हुए पार्टी के लोग सामूहिक रूप से एकत्रित होकर प्रदर्शन नहीं कर रहे हैं। लेकिन व्यक्तिगत रूप से आपसी दूरी बरतते हुए सोशल मीडिया के जरिए वे विरोध प्रदर्शन कर रहे हैं।
इससे संबंधित पोस्टर लिखकर पश्चिम बंगाल में राष्ट्रपति शासन के पक्ष में जन समर्थन मांगा जा रहा है। बीरू में भाजपा के मंडल कार्यकर्ताओं ने सोशल मीडिया में पोस्टर जारी कर पश्चिम बंगाल में भाजपा कार्यकर्ताओं पर अत्याचार बंद करने और वहां राष्ट्रपति शासन लागू करने की मांग की है। वहीं भाजपा के नगर अध्यक्ष सत्यनारायण प्रसाद और पदधारियों ने कहा कि पश्चिम बंगाल में लोकतंत्र लहूतंत्र में बदल गया है। वहां लोकतंत्र की हत्या हो रही है। जल्द से जल्द राष्ट्रपति शासन लगा कर विधि- व्यवस्था बहाल करना बेहद जरूरी हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn